Punctul 2.2

Anumite informații trebuie divulgate în cazul în care mai mult de 20 % din activele brute ale unui organism de plasament colectiv (cu excepția cazului în care documentul de înregistrare este elaborat pentru o entitate ca urmare a aplicãrii punctului 2.3 sau 2.5) pot fi: (a) investite, direct sau indirect, în titluri ale aceluiași emitent-suport (inclusiv în filialele sau în entitățile afiliate ale acestuia) sau împrumutate emitentului în cauză (inclusiv în filialele sau în entitățile afiliate ale acestuia); (b) investite într-unul sau mai multe organisme de plasament colectiv care pot investi, la rândul lor, peste 20 % din activele lor brute în alte organisme de plasament colectiv (de tip deschis sau închis); (c) expuse riscului de credit sau de solvabilitate al unei aceleiași contrapărți (inclusiv al filialelor sau entităților afiliate ale acesteia); Informațiile menționate în teza introductivã cuprind urmãtoarele elemente, în oricare dintre situațiile urmãtoare: (i) în cazul în care valorile mobiliare-suport nu sunt admise la tranzacționare pe o piață reglementată, pe o piață echivalentă a unei țări terțe sau pe o piață de creștere pentru IMM-uri, informațiile referitoare la fiecare emitent/organism de plasament colectiv/contraparte-suport ca și cum ar fi un emitent în sensul cerințelor minime privind comunicarea informațiilor pentru documentul de înregistrare pentru titluri de capital [în cazul prevăzut la litera (a)] sau al cerințelor minime privind comunicarea informațiilor pentru documentul de înregistrare pentru unitățile emise de organisme de plasament colectiv de tip închis [în cazul prevăzut la litera (b)] sau al cerințelor minime privind comunicarea informațiilor pentru documentul de înregistrare pentru valorile mobiliare, altele decât titlurile de capital, oferite investitorilor mari [în cazul prevăzut la litera (c)]; (ii) dacă valorile mobiliare emise de emitentul/organismul de plasament colectiv/contrapartea-suport sunt deja admise la tranzacționare pe o piață reglementată, pe o piață echivalentă a unei țări terțe sau pe o piață de creștere pentru IMM-uri ori dacă obligațiile sunt garantate de o entitate admisă la tranzacționare pe o piață reglementată sau echivalentă sau pe o piață de creștere pentru IMM-uri, denumirea, adresa, țara de înregistrare, natura activităților și denumirea pieței pe care sunt admise la tranzacționare valorile sale mobiliare. Cerința privind comunicarea informațiilor menționatã la punctele (i) și (ii) nu se aplicã în cazul în care plafonul de 20 % este depãșit din unul din urmãtoarele motive: apreciere sau depreciere, variații ale cursurilor de schimb valutar, obținerea de drepturi, prime sau beneficii de natura capitalului sau orice altã acțiune care îi influențeazã pe toți deținãtorii investiției respective, cu condiția ca administratorul de investiții sã ținã seama de plafonul prevãzut în momentul în care are în vedere modificarea portofoliului de investiții. În cazul în care organismul de plasament colectiv poate demonstra în mod rezonabil autoritãții competente cã nu poate accesa, parțial sau integral, informațiile prevãzute la punctul (i), organismul de plasament colectiv trebuie sã comunice toate informațiile la care are acces, de care are cunoștințã și/sau pe care este în mãsurã sã le determine pe baza informațiilor publicate de emitentul/organismul de plasament colectiv/contrapartea-suport pentru a îndeplini, în mãsura posibilului, cerințele prevãzute la punctul (i). În acest caz, prospectul trebuie sã includã un avertisment clar din care sã rezulte cã organismul de plasament colectiv nu a putut avea acces la anumite informații care, în alte condiții, ar fi trebuit sã fie incluse în prospect și, prin urmare, a fost furnizat un nivel redus de informații în legãturã cu un emitent, un organism de plasament colectiv sau o contraparte-suport specificat(ã).